OpenLLM-France/wikimedia huggingface dataset:
# Depressió anaclítica

La depressió anaclítica o Síndrome d'hospitalisme és un terme creat pel psicoanalista René Spitz el 1945 per designar una síndrome depressiva sobrevinguda en el curs del primer any de vida de l'infant, consecutiu a l'allunyament brutal i més o menys prolongat de la mare (fins a un màxim de tres mesos) després d'haver tingut una relació normal i corrent amb ella.

## Quadre clínic

El quadre clínic que presenta és el següent: pèrdua d'expressió mímica (del somriure), mutisme, anorèxia, insomni, pèrdua de pes i retard psicomotor global. Nogensmenys, la depressió anaclítica és reversible: si l'absència de la mare no és gaire prolongada, en restablir-se el vincle la depressió cessa molt ràpidament.
És en aquest sentit que la depressió anaclítica és producte d'una privació afectiva parcial en el nen, però si aquesta privació sobrepassa les divuit setmanes llavors el nen probablement passaria a l'estat d'hospitalisme. En aquest estat, també descrit per Spitz, la separació mare-nen, durant un temps molt llarg o complet, desemboca en la impossibilitat del nen per entaular contactes afectius permanents; per exemple, perquè està en una institució de salut que dona un tractament impersional. L'hospitalisme pot engendrar estralls permanents, incloent-hi la mort. Degut a les investigacions de Spitz, la concepció de l'atenció hospitalària dels nens petits en els països desenvolupats canvià radicalment.

## Referències

* Laplanche, Jean; Pontalis, Jean Bertrand; sota direcció de Lagache, Daniel: Diccionari de Psicoanàlisis.

## Enllaços externs

* (castellà) La depresión - Monografías
# Depressió Prelitoral Catalana

La Depressió Prelitoral Catalana és una unitat de relleu a Catalunya. Se situa entre les dues Serralades Costaneres catalanes, la Serralada Litoral i la Serralada Prelitoral, que la flanquegen pel sud-est i el nord-oest, respectivament, formant un corredor natural entre ambdues d'uns 100 km de llarg i uns 20 km d'amplada. La depressió compren les comarques naturals del Vallès i el Penedès, així com part del Baix Llobregat, i la travessen alguns rius que s'han obert pas a través de les principals falles de la serralada Litoral, com el Foix, el Llobregat, el Besòs i la Tordera. L'origen de la depressió és tectònic i correspon a un bloc enfonsat en relació als que formen les dues serralades.
Des de l'època romana, per la seva situació paral·lela i propera a la costa, encara que separada d'ella, aquesta depressió va ser utilitzada com a pas de nord a sud evitant la ciutat de Barcelona. Avui utilitzen aquest pas importants vies de comunicació, com l'autopista AP-7 i la via de mercaderies de RENFE Tarragona-Girona. Per la seva situació estratègica i la seva proximitat a Barcelona, la Depressió Prelitoral s'ha convertit en un gran pol d'atracció de nombroses indústries de diversos camps, la qual cosa ha donat lloc al gran creixement d'algunes de les poblacions (avui ciutats) que en ella se situen, com Vilafranca del Penedès, Sant Sadurní d'Anoia, Martorell, Rubí, Terrassa, Sabadell, Sant Cugat del Vallès, Cerdanyola del Vallès, Barberà del Vallès, Mollet del Vallès, Granollers, Cardedeu i Sant Celoni.
# Crocidura sokolovi

Crocidura sokolovi és una espècie d'eulipotifle de la família de les musaranyes (Soricidae) que viu a la muntanya Ngoc Linh (província de Kon Tum, Vietnam). Aquesta espècie és coneguda a partir de tres exemplars mascles capturats per Aleksei Abràmov l'abril del 2004 a 2.300-2.400 metres d'altitud, en un bosc del costat oest de la muntanya. Igual que C. zaitsevi, és endèmica de Ngoc Linh.
C. sokolovi és una musaranya Crocidura de mida mitjana i una cua llarga que és més gruixuda a la base. Té el pelatge ferm, llarg i suau de color marró-gris. El costat superior dels peus és marró-groc. El crani és de mida mitjana i la mandíbula és relativament estreta.
Fou anomenada en honor del biòleg rus Vladímir Sokolov.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 384. ISBN 978-0801893049.
# Sabadell Moderno

Sabadell Moderno periódico bisemanal independiente de intereses generales, avisos y noticias" va ser una publicació quinzenal creada al 1894. Un any després de la seva creació, al 1895, va esdevenir publicació diaria. Alhora, va canviar el seu subtítol per "diario independiente de avisos y noticias". Va ser cancel·lada al 1906.

## Origen

La revista va néixer a la ciutat catalana de Sabadell, al Vallès Occidental. Es va fundar el 15 de novembre de 1894. No es té constància de la seva editorial, però sí de la seva impremta. Al principi, va ser Pedro Tugas qui duia a terme la impressió de la revista, però uns anys més tard, van canviar de soci i van encomanar aquesta funció a La Impremta de M.Ribas.

## Història

Als seus inicis, la revista duia el títol de Sabadell Moderno i el subtítol de periódico bisemanal independiente de intereses generales, avisos y noticias. Com el seu propi nom indica, era una publicació bisetmanal. Els seus productors van ser l'Arxiu Històric de Sabadell i la Biblioteca de Catalunya. Va néixer com un diari comarcal al Vallès Occidental.
Un any després del seu naixement, al 1895, va modificar diversos aspectes en la seva publicació. En primer lloc, va esdevenir una revista diària. També va canviar de socis en quant a la impremta i van encomanar la funció a la impremta de M. Ribera. Abans, l'encarregat era Pedro Tugas. Per acabar, va deixar de tenir una capçalera il·lustrada per tenir una tipogràfica.
Un fet curiós a remarcar és que la seva numeració tornava a començar amb l'inici de cada any.

## Desaparició

La revista va desaparèixer el 30 de desembre del 1906, després d'haver publicat un total de 255 publicacions en el seu darrer últim any de publicació.

## Relació de directors

No és té constància de cap director o directora de la revista, però sí que se sap, com s'ha dit abans, que va ser administrada per l'Arxiu Històric de Sabadell i per la Biblioteca de Catalunya.

## Referències

* https://arca.bnc.cat/arcabib_pro/ca/consulta/registro.do?id=2427
* https://www.bnc.cat/digital/arca/titols/sabadell%20moderno.html
# Daji

    Pel llogaret a Comoros vegeu Daji, Comoros
Daji (妲己; Pinyin: Dájǐ) era la concubina favorita del Rei Zhou de Shang, l'últim rei de la Dinastia Shang en l'antiga Xina. Ella és un exemple clàssic de com una bellesa causa la caiguda d'un imperi/dinastia en la cultura xinesa. Es presenta com un esperit de rabosa malvada en la novel·la xinesa Fengshen Yanyi.

## Biografia

Daji era d'una família noble anomenada Su (蘇) de l'estat de Yousu (有蘇). Per tant, ella també era coneguda com a "Su Daji", ja que el seu nom familiar era "Su". En el 1047 aEC, el Rei Zhou de Shang va conquerir Yousu i va prendre Daji com el seu premi.
El Rei Zhou es va obsessionar i encaterinar amb Daji ai va començar a descuidar els assumptes d'Estat per tal de fer-li companyia. Ell va utilitzar tots els mitjans necessaris per congraciar-se amb ella i per satisfer-la. Daji li agradaven els animals així que ell li va construir un zoològic a Xanadú amb diverses espècies rares d'aus i animals.

## Vegeu també

* Bo Yi Kao
* Jade Pipa
* Jiutou Zhiji Jing
* Nu Wa
* Jiang Ziya (dit Jiang Taigong)

## Referències

* Fengshen Yanyi - espargit (capítol 2)
# Dajabón (província)

Dajabón és una província del nord-oest de la República Dominicana. Està dividida en 5 municipis, sent la seva ciutat capital amb el mateix nom. Limita al nord amb la província de Monte Cristi; a l'est amb Santiago Rodríguez; al sud Elías Piña; i a l'oest amb el departament del Nord-Est d'Haití. Va ser dividida de Monte Cristi el 1938, sent anomenada Libertador fins al 1961. La província agafa el seu nom del nom Taíno de la regió, Dahaboon; també el nom del riu principal de la regió, el riu Dajabón.
Des del 20 de juny de 2006 la província està dividida en els següents municipis i districtes:
* Dajabón, districte municipal: Cañongo
* El Pino, districte municipal: Manuel Bueno
* Loma de Cabrera, districtes municipals:Capotillo, Santiago de la Cruz
* Partido
* Restauración
Taula dels municipis amb la seva població estimada de 2014:
| Municipi | Població total | Població urbana | Població rural |
| Dajabón | 40.687 | 31.146 | 9.541 |
| El Pino | 7.212 | 1.689 | 5.523 |
| Loma de Cabrera | 23.211 | 4.852 | 18.359 |
| Partido | 7.952 | 3.211 | 4.741 |
| Restauración | 8.212 | 3.715 | 4.497 |
| Total província Dajabón | 87.274 | 44.613 | 42.661 |
La Cordillera Central es troba en la part sud de la província. La part del nord és plana, amb molta sabana; és part de la vall Yaque del Norte (o Línea Noroeste). Passa per la província el riu Dajabón, també conegut com a Masacre (de Massacre francesa). Aquest riu marca la frontera amb Haití des de la ciutat de Dajabón a la seva boca. Els altres rius són molt curts i són afluents del Dajabon o del riu Artibonite. El clima de la província és tropical, calent gairebé tot l'any i fresc en les muntanyes.

## Referències

* ↑ Oficina Nacional de Estadística. «División Territorial 2008» (PDF) (en castellà). Arxivat de l'original el 2010-04-14. [Consulta: 1r octubre 2009].
* ↑ Consejo Nacional de Población y Familia. «Estamaciones y Proyecciones de la Población Dominicana por Regiones, Provincias, Municipios y Distritos Municipales, 2014» (PDF) (en castellà). Arxivat de l'original el 2014-02-02. [Consulta: 2 febrer 2014].

## Enllaços externs

* Oficina Nacional de Estadística, Statistics Portal of the Dominican Republic
* Oficina Nacional de Estadística, Maps with administrative division of the provinces of the Dominican Republic, downloadable in PDF format
# Dalton (Nebraska)

Dalton és una població dels Estats Units a l'estat de Nebraska. Segons el cens del 2000 tenia 332 habitants.

## Demografia

Segons el cens del 2000, Dalton tenia 332 habitants, 156 habitatges, i 83 famílies. La densitat de població era de 377 habitants per km².
Dels 156 habitatges en un 26,3% hi vivien nens de menys de 18 anys, en un 46,8% hi vivien parelles casades, en un 5,1% dones solteres, i en un 46,2% no eren unitats familiars. En el 42,3% dels habitatges hi vivien persones soles el 23,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,1% tenia menys de 18 anys, un 6% entre 18 i 24, un 24,4% entre 25 i 44, un 23,5% de 45 a 60 i un 22% 65 anys o més.
L'edat mediana era de 41 anys. Per cada 100 dones de 18 o més anys hi havia 80 homes.
La renda mediana per habitatge era de 28.967 $ i la renda mediana per família de 43.250 $. Els homes tenien una renda mediana de 27.500 $ mentre que les dones 18.750 $. La renda per capita de la població era de 18.600 $. Aproximadament el 10,3% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dalton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Dalton». American Fact Finder. Oficina del Cens dels Estats Units, 12-01-2010.
# Romeo Benetti

Romeo Benetti (Albaredo d'Adige, 20 d'octubre de 1945) és un exfutbolista italià de la dècada de 1970.

## Trajectòria esportiva

Fou un centrecampista italià pioner en el futbol dur i defensiu. Format a la ciutat de Bozen, el 1968 fitxà per la Juventus. A continuació jugà una temporada a la Sampdoria. El 1970 fitxà pel Milan, club on romangué sis temporades. El 1971 debutà amb la selecció catalana de futbol. El 1976 va retornar a la Juventus on guanyà l'Scudetto els anys 1977 i 1978. Acabà la seva carrera a l'AS Roma el 1979. Amb la selecció italiana disputà 55 partits i disputà els mundials de 1974 i 1978.

## Palmarès

* Recopa d'Europa de futbol:
** 1972-73
* Copa de la UEFA:
** 1976-77
* Lliga italiana de futbol:
** 1976-77, 1977-78
* Copa italiana de futbol:
** 1971-72, 1972-73, 1978-79, 1979-80, 1980-81

## Enllaços externs

* Benetti a FIFA.com Arxivat 2013-06-29 at Archive.is
Romeo Benetti - Plantilles de navegació :
Selecció de futbol d'Itàlia – Copa del Món de Futbol 1974
1 Zoff •
2 Spinosi •
3 Facchetti (c) •
4 Benetti •
5 Morini •
6 Burgnich •
7 Mazzola •
8 Capello •
9 Chinaglia •
10 Rivera •
11 Riva •
12 Albertosi •
13 Sabadini •
14 Bellugi •
15 Wilson •
16 Juliano •
17 Re Cecconi •
18 Causio •
19 Anastasi •
20 Boninsegna •
21 Pulici •
22 Castellini •
Entrenador: Valcareggi
Selecció de futbol d'Itàlia – Copa del Món de futbol 1978
1 Zoff •
2 Bellugi •
3 Cabrini •
4 Cuccureddu •
5 Gentile •
6 Maldera •
7 Manfredonia •
8 Scirea •
9 Antognoni •
10 Benetti •
11 Pecci •
12 Conti •
13 P. Sala •
14 Tardelli •
15 Zaccarelli •
16 Causio •
17 C. Sala •
18 Bettega •
19 Graziani •
20 Pulici •
21 Rossi •
22 Bordon •
Seleccionador: Bearzot :
# Daniel (Utah)

Daniel és un poble del Comtat de Wasatch a l'estat de Utah (Estats Units d'Amèrica).

## Demografia

Segons el cens dels Estats Units del 2000, Daniel tenia 770 habitants. , 238 habitatges, i 209 famílies. La densitat de població era de 79,3 habitants per km².
Dels 238 habitatges en un 42% hi vivien nens de menys de 18 anys, en un 79,8% hi vivien parelles casades, en un 5,5% dones solteres, i en un 11,8% no eren unitats familiars. En el 9,2% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,23 i el nombre mitjà de persones que vivien en cada família era de 3,45.
Per edats la població es repartia de la següent manera: un 29,5% tenia menys de 18 anys, un 10,8% entre 18 i 24, un 24,8% entre 25 i 44, un 25,7% de 45 a 60 i un 9,2% 65 anys o més.
L'edat mediana era de 35 anys. Per cada 100 dones de 18 o més anys hi havia 112,9 homes.
La renda mediana per habitatge era de 60.000 $ i la renda mediana per família de 59.773 $. Els homes tenien una renda mediana de 43.542 $ mentre que les dones 16.667 $. La renda per capita de la població era de 21.764 $. Entorn del 4% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Daniel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Daniel». American Fact Finder. Oficina del Cens dels Estats Units, 12-01-2010.
Viccionari
# Dieter Müller (jugador de billar)

* Aquest article tracta sobre el jugador de billar. Si cerqueu el futbolista, vegeu «Dieter Müller».
Dieter Müller (Berlín, 2 de febrer de 1943) fou un jugador alemany de billar campió del món en diverses ocasions.

## Palmarès

Font:
* Campionat del Món de billar pentatló 1977, 1978
* Campionat del Món de billar de carambola quadre 71/2 1977, 1978
* Campionat d'Europa de billar pentatló 1980
* Campionat d'Europa de billar pentatló de nacions: 1985 1971, 1975, 1979, 1981, 1990, 1992 1967
* Campionat d'Europa de billar de carambola quadre 47/1 1969, 1970, 1975
* Campionat d'Europa de billar de carambola quadre 47/2 1970
* Campionat d'Europa de billar de carambola quadre 71/2 1977, 1978
* Campió d'Europa de pentatló per equips: 1984
* Campionat alemany de pentatló: 1976, 1977, 1979
* Campionat alemany de quadre 47/1: 1970, 1974, 1975, 1977
* Campionat alemany de quadre 47/2: 1968, 1973
* Campionat alemany de quadre 71/2: 1967, 1968, 1971, 1973, 1976, 1977, 1978, 1979, 1980
* Campionat alemany de una banda: 1972, 1976, 1977, 1980, 1981
* Campionat alemany de tres bandes: 1974, 1975, 1976, 1978, 1980, 1982, 1984, 1985

## Referències

* ↑ Perfil a Munzinger-Archiv
* ↑ Spielerstatistik auf Kozoom.com. Abgerufen am 12. Juli 2012
# Dieter Klöcker

Dieter Klöcker (Wuppertal, 13 d'abril de 1936 - Kirchzarten, 21 de maig de 2011) va ser un clarinetista alemany conegut per redescobrir molts mestres oblidats del segle xviii, com Jan Václav Kněžek i Carl Andreas Göpfert (del que va enregistrar tres concerts de clarinet el 2008). Va descobrir incansables joies per al repertori de clarinet i té una enorme discografia per mostrar-ho.
Klöcker va estudiar amb Karl Kroll i més tard amb Jost Michaels a l'Acadèmia de música alemanya del nord-oest de Detmold, on també va ser guanyador del premi universitari. Després va treballar com a clarinetista solista en moltes orquestres durant nou anys i ha completat nombroses produccions com a solista en companyies de ràdio i radiodifusió, ha participat en gires de concerts a Europa i a l'estranger.
Va tocar concerts de clarinet de Mozart, Weber, Louis Spohr, Felix Mendelssohn Bartholdy, Bernhard Crusell així com primeres obres romàntiques-clàssiques de Heinrich Backofen en concerts i enregistraments i van descobrir la música de compositors oblidats.
Del 1975 al 2001 va ser professor a la Universitat Estatal de Música de Friburg. El seu successor en aquest càrrec va ser Jörg Widmann que havia estat alumne seu. Klöcker va treballar com a investigador música entre d'altres la música jueva, va ser designat per a classes magistrals, seminaris i simposis i va treballar com a editor. Durant dècades de treball, va construir un arxiu de música de cambra que inclou música clàssica dels segles xviii i xix i també es dedica a compositors poc interpretats.
Klöcker va ser el fundador (8 de febrer de 1962) i responsable del "Consorci Classicum", amb el qual va tocar molts concerts i festivals de música a casa i a l'estranger. Ha realitzat enregistraments amb EMI, cpo, Teldec, Columbia Records, Orfeo, MDG, Novalis i Koch-Schwann, entre d'altres. Molts d'ells han rebut premis com el "German Record Award", el "Premio della Critica Discografica Italiana" i el "Wiener Flötenuhr" de Viena. Va compartir una llarga col·laboració i amistat musical amb el pianista Werner Genuit (1937-1997), a qui va conèixer des de petit a Wuppertal.
Klöcker va iniciar una biografia abans de la seva mort; això va quedar inacabat. Va morir a Kirchzarten a prop de Friburg.
En honor seu, el segell MDG va publicar pòstumament una caixa amb 7 CD que donaven una visió general del seu treball.

## Fonts

* jpc.de
* www.badische-zeitung.de Nachruf
* Der Team-Player an der Klarinette (Memento des Originals vom 17. November 2015 im Internet Archive) i Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.
* http://news.mdg.de%5BEnllaç+no+actiu%5D (Memento des Originals vom 4. März 2016 im Internet Archive) i Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis. (PDF; 126 kB)
# Safareig de Vila-sacra

El Safareig de Vila-sacra és una obra de Vila-sacra (Alt Empordà) inclosa a l'Inventari del Patrimoni Arquitectònic de Catalunya.

## Descripció

Safareig situiat a l'antiga carretera de Figueres a Roses, actualment ubicat a la cantonada d'un parc.És un safareig d'obra popular en planta poligonal. Presenta una columna de base rectangular al centre de l'aigua com a punt de suport de la coberta, que abasta més que tota l'àrea del safareig. A part de la central, una columna a cada angle col·labora en la sustentació de la coberta i hi ha a més altres columnes que, col·locades als extrems de la coberta contribueixen també a emmarcar el safareig. La coberta està realitzada en fusta a manera d'enteixinat. Fortes bigues de secció rectangular articulen en diversos cassetons triangulars la coberta que presenta divisions horitzontals a partir de bigues en quatre parts, que del centre del safareig fins als extrems són cada cop més amples. El safareig no està adossat a cap altre edifici.

## Referències

* ↑ «Safareig de Vila-sacra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Sainte-Colombe (Costa d'Or)

Sainte-Colombe és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 70 habitants.

## Demografia
### Població

El 2007 la població de fet de Sainte-Colombe era de 70 persones. Hi havia 37 famílies, de les quals 17 eren unipersonals (17 homes vivint sols), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 36 eren l'habitatge principal de la família, 9 eren segones residències i 4 estaven desocupats. Tots els 50 habitatges eren cases. Dels 36 habitatges principals, 26 estaven ocupats pels seus propietaris, 5 estaven llogats i ocupats pels llogaters i 5 estaven cedits a títol gratuït; 5 tenien dues cambres, 6 en tenien tres, 4 en tenien quatre i 21 en tenien cinc o més. 26 habitatges disposaven pel capbaix d'una plaça de pàrquing. A 15 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sainte-Colombe el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 4 | 65 a 69 | 0 |
| 0 | 60 a 64 | 12 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 40 persones, 27 eren actives i 13 eren inactives. De les 27 persones actives 25 estaven ocupades (15 homes i 10 dones) i 2 estaven aturades (1 home i 1 dona). De les 13 persones inactives 4 estaven jubilades, 2 estaven estudiant i 7 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'any 2000 a Sainte-Colombe hi havia 6 explotacions agrícoles que ocupaven un total de 402 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Sainte-Colombe a l'INSEE.
* Évolution et structure de la population Fitxa amb el detall de dades de Sainte-Colombe a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Dkhissa

Dkhissa (en àrab الدخيسة, ad-Dẖīsa; en amazic ⴷⵅⵉⵙⴰ) és una comuna rural de la prefectura de Meknès, a la regió de Fes-Meknès, al Marroc. Segons el cens de 2014 tenia una població total de 19.908 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Novals

Novals (en aragonès i en castellà: Novales) és un municipi aragonès situat a la província d'Osca i enquadrat a la comarca de la Foia d'Osca.

## Referències

* ↑ «Gran Enciclopèdia Aragonesa, Novales». Arxivat de l'original el 2016-09-13. [Consulta: 17 juliol 2016].